text: Stort damplokomotiv klar til sommerture
  08 juli 2012 kl. 08.30
  Sommeren byder i år på ekstraordinært mange veterantogsture i TV SYDs sendeområde, og vognene trækkes i år af et spektakulært damplokomotiv.
  S 736 ankom søndag formiddag til remisen i Lunderskov, der er hjemsted for områdets veterantogskørsel.
  I år køres ture i Grejsdalen og på Haderslev-Vojens banen, og som noget nyt kører der også veterantog fra Kolding, Fredericia og Børkop til Vejle/Jelling.
  Udvidelsen er blevet mulig, fordi klubben har fået lov til at låne det store damplokomotiv hos DSBs togmuseum.
  I 1942 blev S 736 afsporet ved Espergærde, og det fik dermed den tvivlsomme fornøjelse at være det første lokomotiv, som var involveret i jernbanesabotage i Danmark under den anden verdenskrig.
  S 736 er bygget i 1928
  Læs mere om sommerturene på www.klk.dkwww.haderslevbanen.dk og www.museumstog.dk
  